আজি ভাৰতীয় ৰেডক্ৰছ সংস্থা অসম ৰাজ্যিক শাখাৰ নতুন ৰাজ্যিক পৰিচালনা সমিতিৰ শপতবাক্য পাঠ কাৰ্যসূচী সফলতাৰে অনুষ্ঠিত হয়। মাছখোৱা কেদাৰ ৰোডস্থিত ৰেডক্ৰ'ছ ভৱনত এই অনুষ্ঠান অনুষ্ঠিত হয়।
কাৰ্যসূচীত অসম চৰকাৰৰ উচ্চপদস্থ বিষয়া তথা ভাৰতীয় ৰেডক্ৰছ সংস্থা, অসম ৰাজ্যিক শাখাৰ উপ-সভাপতি ডঃ সিদ্ধাৰ্থ সিঙৰ দ্বাৰা মনোনীত হৈ অসম চৰকাৰৰ শিক্ষা আৰু গৱেষণা বিভাগৰ সচিব ধ্ৰুৱজ্যোতি দাসদেৱে পৰিচালনা কমিটিৰ বিষয়ববীয়া তথা সদস্যসকলক শপত বাক্য পাঠ কৰোৱায়।
উল্লেখ্য যে ৰেডক্ৰছ অসম ৰাজ্যিক শাখাৰ কমিটিৰ নতুন অধ্যক্ষ হিচাপে প্ৰাক্তন প্ৰশাসনিক বিষয়া এ কে আবচাৰ হাজৰিকা, উপাধক্ষ্য হেমন্ত গোঁহাই, কোষাধক্ষ্য প্ৰকাশ দি অট্ৰেয়াৰ নিৰ্বাচিত হৈছে।
আজিৰ শপত গ্ৰহণ অনুষ্ঠানৰ পিছতে উক্ত সমিতিৰ প্ৰথমখন সাধাৰণ সভা নৱনিৰ্বাচিত অধ্যক্ষৰ সভাপতিত্বত অনুষ্ঠিত হয়।
উক্ত সভাত বহুকেইটা গুৰুত্বপূৰ্ণ সিদ্ধান্ত গ্ৰহণ কৰি অনাগত দিনত ভাৰতীয় ৰেডক্ৰছ সংস্থায়ে কৰিবলগীয়া কামৰ এক সামগ্ৰিক পৰিকল্পনা যুগুত কৰা হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
